text: Så mange flygtninge kommer til din kommune i 2015
  01 marts 2015 kl. 17.28
  Kommunernes Landsforening og regeringen har fastsat hvor mange flygtninge, der skal sendes til de forskellige kommuner i 2015. I alt skal Syd- og Sønderjylland tage imod 2039 flygtninge i år.
  12.000. Så mange flygtninge skal til Danmark. Alle skal deles ud i de forskellige kommuner, og i dag - den 1. marts - er der deadline for kommunerne til at melde ud, om de vil tage flere end det antal, de er blevet tildelt.
  De oprindelige lister med flygtningekvoter var med markant færre flygtninge end i dag. Syd- og Sønderjylland skulle først byde 660 flygtninge velkommen. Men efter et år 2014 med rekordmange asylansøgere i Danmark, har KL og regeringen måtte ændre kvoterne, og vores del af landet skal tage imod 1379 flere end først antaget.
  Herunder kan du finde din kommune og se, hvor mange der oprindeligt skulle have boet nær dig, og hvad det nye antal er.
  FORDELING AF FLYGTNINGE I SYDJYDSKE KOMMUNER
  Billund: Først 21 - nu 67Varde: Først 57 - nu 151Esbjerg: Først 79 - nu 257Fredericia: Først 20 - nu 84Fanø: Først 3 - nu 9Tønder: Først 44 - nu 120Vejen: Først 45 - nu 119Haderslev: Først 46 - nu 148Kolding: Først 78 - nu 215Sønderborg: Først 54 - nu 168Aabenraa: Først 48 - nu 150Horsens: Først 37 - nu 161Hedensted: Først 62 - nu 161Vejle: Først 66 - nu 229Kilde: www.kl.dk
  
  